poro | Gurmee
Posts Tagged ‘poro’
24/01/2012 Hanna Stolt	4 kommenttia
Kategoriat:brunssi, Juhlaan Avainsanat: aurajuusto, brunssi, Glorian ruoka & viini, homejuusto, Joulu, juhlat, Kala, kladdkaka, Kodin kuvalehti, lohi, mudcake, nimiäiset, paprika, Patisserie Teemu & Markus, piirakka, piiras, porkkanakakku, poro, ristiäiset, Sacher, savulohi, savuporo
01/05/2011 Hanna Stolt	2 kommenttia
Tänään pidettiin ystäväporukalla vappubrunssi nyyttärimeiningillä. Aika ihanan setin saa aikaan kun kaikki tuovat jotain herkkua joten kuten koordinoidusti pöytään. Tarjolla oli
Hommanäsin kotisimaa
Petteripiirakkaa, eli mehevää poropiirasta
Avaruusaseman pastasalaattia buffalomozzarellalla
Bageleita ja mustapippurituorejuustoa
Vastapaistettuja munkkeja
Mimosa-juomia eli skumppaa ja appelsiinimehua
Holittomia vappujuomia: greippimehua ja Russian-limua
2 l jäätelöä (kuningatar ja tiikeri)
5 erilaista suklaata
Petteripiiras onnistui tällä kertaa ihan täydellisesti. Esipaistoin pohjaa hieman etukäteen ja ripottelin juustoraasteen muuten paistovalmiin piiraan päälle sen sijaan, että olisin sekoittanut sen munamaitoon, mitään muita muutoksia en ohjeeseen tehnyt :)
Pestoisen pastasalaatin ohje löytyi Avaruusaseman blogista ja näytti niin herkulliselta, että sitä oli pakko kokeilla. Tarjoilimme buffalomozzarellan erillään salaatista, ettei salaatti vetistyisi. Myös pienenpienet kirsikkatomaatit jätimme halkaisematta samasta syystä. Jotenkin kai aavistelimme, että salaatti lähtee taas ihan lapasesta ja sitä tulee pienelle kompanjalle ;) Ja kyllä sitä jäikin.. Hirmu hyvää salaattia jota varmasti tulemme hieman eri variaatioiden kera tekemään jatkossakin.
250 g pastaa (fusilli tricolore)
125 g cashew-pähkinöitä
1 prk (190 g) vihreää pestoa
1 mieto sipuli / salaattisipuli
Laita pastavesi kiehumaan ja keitä pasta pakkauksen ohjeen mukaan al dente. Liikaa keitetty pasta hajoaa salaattiin joten älä keitä liikaa.
Pastan kiehuessa voit valmistella muut salaatin aineet. Revi jääsalaatti salaattikulhon pohjalle, puolita kirsikkatomaatit ja pilko paprika salaatin päälle. Kuutioi tai revi mozzarella ja sekoita varovasti nostellen muihin aineksiin. Hienonna sipuli ja lisää joukkoon myös tässä vaiheessa, jos laitat sitä salaattiin. Pilko aurinkokuivatut tomaatit pienemmiksi paloiksi. Paahda cashew’t kevyesti uunissa grillivastuksen alla tai kuivalla pannulla.
Kun pasta on kiehunut, kaada vesi pois ja huuhtele pastat kattilassa muutamaan kertaan kylmällä vedellä, jotta pastat jäähtyvät. Sekoita pesto pastan kanssa kattilassa ja sekoita sen jälkeen salaattikulhoon muiden ainesten joukkoon. Lisää vielä salaattiin basilika kokonaisina lehtinä (jätä muutama lehti koristeluun) sekä cashew-pähkinät. Sekoita varovaisesti ja koristele basilikan-lehdillä. Rouhi salaattiannoksen päälle vielä mustapippuria.
"Kylmäpöytä"
Keksin tänään näppärän pienen ”kylmäpöydän” meille. Halusin, että mm. juusto saadaan pidettyä pöydällä viileässä, jotta se pysyisi paremmassa kunnossa vaikka seisoisikin tarjottavana hieman pidempäänkin. Laitoin pari kylmäkallea uunivuokaan ja kankaisen servietin siihen päälle. Tämän päälle nostin voin, juuston sekä tuorejuuston. Hyvin toimi! Ensi kerralla käytän vielä saman korkuisia kylmäkalleja niin toimii ehkä vielä paremmin ;)
Vastapaistetut munkit
Myös munkit onnistuivat tällä kertaa aivan mahtavasti! Käytin samaa taikinan ohjetta kuin viimeksi sekä kookosrasvaa paistamiseen aivan kuten viimeksi, mutta ilmeisesti tällä kertaa osasin pitää rasvaa juuri oikeassa lämpötilassa niin, että munkit paistuivat sopivaa tahtia ja niistä tuli pehmeitä ja meheviä. Ovat myös hieman vaaleampia verrattuna alkuperäisen ohjeen kuvaan.
Hommanäsin kotisima
Hommanäsin kotisima on vaan parasta valmista simaa mitä kaupasta saa. Tämä pullo on kotoisin Eat & Joysta.
Kategoriat:brunssi, Jälkiruoka, salaatti Avainsanat: bagel, brie, brunssi, mansikka, mimosa, munkit, pasta, pastasalaatti, piirakka, poro, salaatti, vappu
14/03/2011 Hanna Stolt	Jätä kommentti
Pari viikkoa sitten poikkesin Lahdessa ravintola Rouxissa blineillä ja vähän muilla herkuilla. Ateria oli kokonaisuudessaan todella herkullinen ja saimme ensiluokkaista palvelua alusta loppuun saakka.
Tilasimme blinilajitelman, tai oikeammin lajitelman erilaisia täytteitä/lisukkeita blinien kanssa nautittavaksi niin että pääsimme kaikki maistelemaan useita eri kombinaatioita.
Ruokaa odotellessa saimme keittiön tervehdyksen.
Tervehdys oli snapsilasillinen punajuurisosekeittoa jonka päällä muistaakseni piparjuurivaahtoa ja aurinkokuivattutomaattikrokanttia tai vastaavaa. Pidän itse punajuuresta ihan valtavasti ja samoin piparjuuresta joten tämä osui ihan nappiin. Hyvä, raikas pieni teaseri raskaampia blinejä odotellessa ja todella kaunis pikku annos.
Meille tarjoiltiin myös erilaisia leipiä joista osa oli leivottu ikivanhaan taikinajuureen. Valehtelenkohan paljon jos väitän, että ainakin yksi juuri oli yli sata vuotta vanha? Alimmaisena kuvassa näkyy oma suosikkini – rosmariinilla maustettu spelttileipä. Mielettömän hyvää! Asia josta nautin käynnillä oli myös se, että tarjoilijamme pystyi kertomaan yhden jos toisenkin tarinan niin viinien kuin leipien takaakin. Kaikki tällaiset pienet jutut tekevät paikasta heti viehättävämmän ja persoonallisemman.
Täytelajitelma
Täytteet kannettiin pöytään niin että jokaiselle löytyi oma rivi kaikkia täytteitä pitkältä lautaselta.
Poroa, ankkaa, hunajaa ja omenamajoneesia, poroa ja suolakurkkua
Toisesta päädystä aloittaessa löytyi ankkaa, omenamajoneesia ja maustettua hunajaa. Todella herkullinen kombo blinien kanssa! Seuraavana poro-sienitartaria sekä suolakurkkua.
lohta, mätiä jne
Seuraavaan settiin mahtui mm. lohta, jotakin merellistä moussea sekä mätiä. Tässä vaiheessa lienee selvää, etten harmikseni enää muista kaikkia täytteitä ja koska ravintolan bliniviikot päättyivät tuohon viikonloppuun, ei ole enää mitään mistä luntata..
Perinteinen smetana, mäti ja sipuli
Blinit eivät olleet mitään pikkulettuja vaan kunnon muhkeita Blinejä jotka tarjoiltiin tiriseviltä blinipannuilta suoraan lautaselle kuten kuuluukin.
Blini ja täytteet
Joimme blinien kera Alsacen alueen Rieslingiä, Pino Humbrecht:ia tarjoilian vinkin mukaan. Viini oli ihanan raikasta rasvaisten blinien kanssa ja sopi loistavasti makuihin.
Jälkiruoaksi kokeilimme kolmea eri lajia. Rouxin kolmen suklaan klassikkojälkiruoka oli kuulemani mukaan oikein herkullinen. Veriappelsiini crème brûlée oli hieman turhan hapan, tai kaipasi jotakin terää ollakseen muutakin kuin vain hapan. Jälkiruoka olikin vasta kehittelyasteella ja tarjoilijamme vei terveiset keittiöön joten uskon että nyt tarjolla oleva versio on hiottu :) Oma kardemumma crème brûléeni oli oikein, oikein hyvää ja mansikka-viikunasalaatti oli värikästä herkkua jota voisin kokeilla kotonakin.
Rouxin kolmen suklaan jälkiruoka
Crème brûlée veriappelsiinista, mangomoussea ja vadelmia
Kardemumma crème brûlée ja mansikka-viikunasalaatti
Voin lämpimästi suositella tätä ravintolaa. Ruoka ja palvelu olivat erinomaista ja sijainti on helppo vaikka ulkopaikkakuntalaisellekin piipahtaa, ravintola on nimittäin kävelymatkan päässä juna-asemalta. Ravintolassa on juuri alkaneet Italia-viikot ja paikalle saatu kokki on vaativaa sorttia kertoman mukaan joten odotukset menun suhteen ovat korkealla. Pitänee tehdä uusi visiitti pian.
Ihana mansikka-viikunasalaatti
Kategoriat:Ravintolat Avainsanat: blini, blinit, hunaja, Lahti, majoneesi, mansikka, mäti, omena, poro, ravintola, smetana, suolakurkku, venäläinen, viikuna
14/02/2011 Hanna Stolt	Jätä kommentti
Kuten mainittu, Saara on ollut kylässä ja lauantaina kokkailtiin siitä ilosta uusia ja vanhoja herkkuja.
Alkupalaksi tein maa-artisokkakeittoa, vanhalla tutulla reseptillä.
Pääruuaksi tein perunamuusia ja poronkäristystä – molempia ensimmäistä kertaa elämässäni! Peruna ei oikeastaan kuulu minun ruokavaliooni enkä ole sitä koskaan oikein oppinut käyttämään ruuanlaitossa, mutta välillä perunamuusi on vaan ”must” ja poronkäristyksen kanssa en voisi muuta kuvitellakaan syöväni.
8-10 jauhoista perunaa
Kuori, huuhtele ja keitä perunat kypsiksi suolalla maustetussa vedessä. Soseuta perunat muusinuijalla. Sauvasekoitinta ei kannata käyttää, se nimittäin jotenkin vapauttaa perunoiden tärkkelyksen niin että muusista tulee todellista liisteriä. Survo muusi ihan hienoksi ennen kuin lisäät yhtään nestettä, sillä sen jälkeen rakenteeseen ei pahemmin voi enää vaikuttaa. Lisää lämmintä maitoa pienissä erissä samaan aikaan sekoittaen. Lisää maitoa kunnes seos on tarpeeksi notkeaa. Vatkaa muusi kuohkeaksi ja mausta suolalla sekä voilla.
Ostin kaupasta paketillisen poronkäristystä ja valmistin sen pikaohjeella eli paistoin voissa kypsäksi, lisäsin hieman vettä sekaan ja maustoin mustapippurilla ja suolalla. Jos haluaisi tehdä vähän aidomman poronkäristyksen, voisi neljän hengen annoksen valmistaa seuraavasti (mukaellen Aura Liimataisen Parasta Kotiruokaa -kirjan ohjetta)
1-2 pkt (240- 580 g) poronkäristyslihaa pakasteena
170 g rasvaista sianlihaa tai pekonia
2 dl kaljaa tai vettä
suolakurkkua ja puolukkaa seuraksi
Silppua pekoni. Paista poronliha ja pekoni voissa kypsäksi. Poronliha on valmiiksi ohuiksi siivuiksi vuoltua ja irtoaa sitä mukaa kun paistat eli ei vaadi leikkaamista – pannuun vaan! Lisää sipuli ja jatka paistamista kunnes sipuli on kypsää. Lisää neste ja mausta. Hauduta miedolla lämmöllä 10 min tai enemmän, riippuen miten kiire on ja miten mureaa lihaa haluat. Helppoa ja hyvää. Tarjoile puolukan tai puolukkasurvoksen sekä suolakurkkujen kera.
Jälkkäriksi tehtiin (ylläri ylläri!) marjapiirakkaa. Tällä kertaa täytteenä oli mansikkaa ja raparperia, herkullinen kombo :) Ohje seurailee vanhaa tuttua, mutta kerrataampa vielä:
2 dl (luomu) spelttijauhoja
2,5 rkl raakasokeria (ruskeaa sokeria)
1-2 dl mansikkaa
1-2 dl raparperia
Sekoita kulhossa käsin voi, spelttijauhot, spelttihiutaleet sekä sokeri kunnes taikina on tasaista. Painele taikina irtopohjavuokaan ja säästä pieni osa taikinasta niin, että voit murustaa sen piiraan päälle. Ripottele taikinapohjan päälle ohuelti maizena- tai perunajauhoja. Tämä siis sen vuoksi, että kun käyttää marjoja, niistä irtoaa paistettaessa nestettä jonka maizena-jauhot imevät itseensä ja piiraan pohjasta ei tule velliä. Ripottele marjat ja raparperi vuokaan tasaisesti. Murusta loput taikinasta piiraan päälle ja paista 200°C:ssa n. 15-20 minuuttia. Käyttämäni vuoka on n. 20 cm halkaisijaltaan joten hieman tavallista pienempi.
Kategoriat:Alkuruoka, Jälkiruoka, Keitot, Pääruoka Avainsanat: helppo, keitto, maa-artisokka, mansikka, perinteinen, peruna, perunamuusi, poro, poronkäristys, raparperi
16/01/2011 Hanna Stolt	Jätä kommentti
19/12/2010 Hanna Stolt	1 kommentti
Kategoriat:brunssi, Välipala Avainsanat: cayenne, kinkku, paprika, piirakka, piiras, poro
13/12/2010 Hanna Stolt	1 kommentti
Viikonloppuna oltiin juhlimassa kummipojan 7v-synttäreitä. Tarjolla oli vaikka mitä hyvää, mm. maailman parasta suklaakakkua ja ihanaa mehevää savuporopiirasta, mikä piti tietysti kuvata ja myöhemmin udella ohjetta kokilta, eli Kialta. :) Tässä siis hätäiseen napsaistu kuva ja alunperin kotikokki-sivustolta löydetty ohje. Savuporo piiras sai valtavan määrän kehuja pitkin iltaa ja ihastuin tähän itsekin, sillä poropiiraaksi se ei ollut ollenkaan liian suolainen. Poropiiraista nimittäin helposti tulee sellaisia. Ensi viikonloppuna meille on tulossa puolestaan vieraita omaan kotiin joten ajattelin kokeilla tästä omaa versiotani. Raporttia seuraa viikon sisään. Tässä kuitenkin alkuperäisestä vain hitusen muokattu ohje:
1 pkt valmista piirakkataikinaa kaupasta (400 g)
1 tlk kolmen juuston kermaa
Sekoita pohja-aineet nopeasti taikinaksi ja painele n 26-senttisen vuoan pohjalle ja reunoille. Laita jääkaappiin siksi aikaa, kun teet täytteen.
Pilko poro-ja kinkkuviipaleet n. 1 cm x 1 cm palasiksi. Pilko paprika ja sipuli, kuullota öljyssä muutama minuutti. Silppua persilja. Yhdistä nämä ja kaada pohjalle. Sekoita munakerman ainekset ja kaada täytteen päälle. (Pinnalle juustoraaste.)
Anna vetäytyä 15 min paistamisen jälkeen.
Jos käytät kaupan valmista piirakkapohjaa, paista ohjeen mukaan.
(Taikinan ja täytteen voi valmistaa jo edellisenä päivänä ja säilyttää jääkaapissa. Kia oli jättänyt pinnalta juustoraasteen pois eikä sitä kyllä kaivannut joten riippuu ihan mieltymyksestä lisääkö sen vai ei)
Kategoriat:brunssi, Joulu, Juhlaan, Välipala Avainsanat: poro, poropiirakka, poropiiras, suolainen